## Pravilnik o iskaznici prosvjetnog inspektora

### NN 50/1991 (27.9.1991.), Pravilnik o iskaznici prosvjetnog inspektora

# MINISTARSTVO PROSVJETE I KULTURE

Na temelju članka 14. Zakona o prosvjetnoj inspekciji ("Narodne
novine", br. 5/81, 39/87 i 47/89), ministar prosvjete i kulture donosi

## PRAVILNIK

### o iskaznici prosvjetnog inspektora

Članak 1.

Svojstvo prosvjetnog inspektora dokazuje se iskaznicom prosvjetnog inspektora
(u daljem tekstu: iskaznica).

Članak 2.

Iskaznicu izdaje :

- republičkomprosvjetnom inspektoru - Ministarstvo prosvjete i kulture,

- gradskom prosvjetnom inspektoru - organ uprave Grada Zagreba nadležan
za poslove obrazovanja,

- općinskom inspektoru - općinski organ uprave nadležan za poslove školstva.

Članak 3.

Iskaznica se sastoji od omota tamnopalave boje veličine 95 x 65 mm i
dvije unutarnje strane.

Na prednjoj strani omota otisnuti su zlatnom bojom grb Republike Hrvatske
te riječi:

"REPUBLIKA HRVATSKA"

"ISKAZNICA PROSVJETNOG INSPEKTORA".

Obrazac iskaznice s odgovarajućim sadržajem tiskan je uz ovaj pravilnik
i čini njegov sastavni dio.

Članak 4.

Iskaznica vrijedi od dana njezina izdavanja do prestanka ovlaštenja
za obavljanje poslova prosvjetnog inspektora.

Članak 5.

U stučaju nestanka iskaznice, prosvjetni inspektor je dužan odmah, a
najkasnije u roku tri dana od dana nestanka iskaznice o tome obavijestiti
organ uprave koji ju je izdao.

Članak 6.

Prosvjetni inspektor koji je razriješen dužnosti prosvjetnog inspektora
dužan je vratiti iskaznicu organu uprave koji ju je izdao s danom razrješenja.

Članak 7.

Organ uprave koji izdaje iskaznicu vodi evidenciju o izdanim i vraćenim
iskaznicama.

Članak 8.

Zamjena iskaznica izdanih po dosadašnjim propisima izvršit će se u roku
30 dana od dana stupanja na snagu ovoga pravilnika.

Članak 9.

Na dan stupanja na snagu ovoga pravilnika prestaje važiti Pravilnik
o legitimaciji prosvjetnog inspektora ("Narodne novine", broj
3/74).

Članak 10.

Ovaj pravilnik stupa na snagu osmoga dana od dana objave u "Narodnim
novinama".

Klasa: 600-04/91-01-145

Urbroj: 532-02-7/1-91-01

Zagreb, 18. rujna 1991.

Ministar prosvjete i kulture

**Akademik VIatko Pavletić, v. r.**

```
Prednja strana omota
(tamnoplava koža)

_______________________________

GRB REPUBLIKE
HRVATSKE

REPUBLIKA HRVATSKA

ISKAZNICA
PROSVJETNOG INSPEKTORA

________________________________

Prva strana iskaznice
________________________________

______________________________
(naziv organa koji je izao iskaznicu)

_____________________________
        (ime i prezime)

        fotografija
        35 x 30 mm

____________________________
        (vlastorućni potpis)

______________________________

Druga strana iskaznice
______________________________

OVLAŠTENJE
OVLAŠTEN JE U OKVIRU SVOJE NADLEŽNOSTI UTVRĐENE ZAKONOM I DRUGIM PROPISIMA OBAVLJATI POSLOVE PROSVJETNE INSPEKCIJE

EV. BROJ ISKAZNICE:_____________________

DATUM IZDAVANJA
ISKAZNICE: _______________________________

        M.P. _____________________________
                (potpis rukovoditelja)

ISKAZNICA VRIJEDI DO OPOZIVA

______________________________

Zadnja strana omota  (tamnoplava koža)
______________________________

______________________________
OBJAVE

```

Pravilnik, NN 50/1991-1238
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)